Keer terug na die natuur met ’n Delheim Sampioen-snuffeltog – DEKAT
Keer terug na die natuur met ’n Delheim Sampioen-snuffeltog
Skryf nou in vir vanjaar se moet-doen woud-en-kos uitstappie
Die Kaap se wilde sampioene is amper weer aan’t kop uitsteek, so maak dus seker dat jy vanjaar heelvoor in die ry is vir Delheim se eksklusiewe Sampioen-snuffeltog Opskiet-reeks! Kom leer by die meesters hoe om wilde sampioene uit te snuffel en te kook by hierdie fungi-fantastiese ervaring, wat eksklusief vir nuwe- en bestaande lede van die Delheim se gereed-vir-aksie Wynklub beskore is.
Lidmaatskap is so maklik soos 1-2-3. Kies jou 12 gunsteling Delheim-wyne; voltooi jou bestelling en jy is in! Lidmaatskap gee jou nie alleen toegang tot die sampioen-snuffeltog nie, maar ook Delheim se vol mandjie van geleenthede, kompetisies en spesiale vrystellings.
Delheim – ‘n Stellenbosch steunpilaar en die Suid-Afrikaanse pionier van sampioen-en-wyn ervarings – lê teen die Simonsberge, waar die verleidelike heerlikheid in die natuurlike woude in die klam grond skuil. Wanneer die weer net reg is, speel ’n stille wonderwerk – net twee maal per jaar – in die woude af: pop, pop, pop – die sampioene steek kop uit.
Snuffelaars kry ’n kort oorsig oor watter sampioene geskik is en watter vermy moet word; die geleentheid om ’n kundige gids te vergesel op ’n eerste-van-die-seisoen snuffeltog; ’n sampioen kook-demonstrasie en ’n heilsame, fungi-gefokusde middagete met bekroonde Delheim wyne daarby.
Die eerste Opskiet uitstappie wat in Maart, April of Mei (afhangende van die eerste reën) sal plaasvind, sal bestaan uit ’n groep van net vier gelukkige snuffelaars – wenners van die gelukkige trekking van Delheim Wynklub-lede – wat die geleentheid kry om hul lewensmaats saam te neem. Dis ’n intieme byeenkoms en die tydjie wat deurgebring word tussen die hoë dennebome, is beslis ’n ontwaking uit ’n ander wêreld.
Vir die tweede uitstappie, iewers in Junie/Julie, sal alle Delheim Wynklub-lede die geleentheid kry om te kan bespreek. Die groep sal effe groter wees, maar steeds die volle program insluit en kos R650pp.
Alle navrae en besprekings – ook om aan te sluit as Wynklub-lid met al die voordele, waaronder die Delheim Sampioen Snuffeltog Opskiet geleentheid, moet gestuur word na wineclub@delheim.com. Besoek ook www.Delheim.com vir meer oor die plaas en sy fassinerende storie.
Delheim Landgoed is op die Knorhoekpad, van die R44, in die Simonsberg sub-streek van die Stellenbosch Wynroetes, geleë.
By DEKAT| 2018-02-28T12:33:00+00:00	February 28th, 2018|Kos|